Lolland-Falsters Stifts-Tidende, 1843-05-06
Jndenlandske Efterretninger. Fra Lunds Universitet er ankommen til Kjøbenhavn en Deputation svenske Studenter, med Proposition til de derværende danske om at deeltage i en Tour til Stokholm, hvortil skal leies et Østad værende Dampskib for 1000 Rbd. Til denne Tour agte Studenterne i Upsala at forberede en stor Festlighed, ligesom Borgermesteren i Calmar skal have i Sinde ved Studenternes Ankomst til denne By at arrangere et Festmaaltid i den Sal paa Calmar Slot, hvor Dronning Margrethe stiftede Calmar-Unionen. (Kphvpst.) Dhrr. Kammerherre Scheel til Birkelse og Forpagter Bøggild til Toftegaarden have i denne Tid udstædt en Jndbydelse til Oprettelsen af en Bondeforening for Vendsyssel, hvis væsentlige Tendents skal være, ved et aarligt Dyrskue og en Præmienddeling at bidrage til at vække og fremme Sandsen for Tillæg og Forædling af gode Huusdyr, samt muligt ved Udgivelsen af en landocconomisk Tidende gjensidigen at meddele og offentliggjøre Resultaterne af foretagne Forsøg i Landoeconomien o. s. v. Foreningen er paatænkt at skulle omfatte Hjørring Amt og Kjær Herred i Aalborg Amt, og det aarlige Contingent, der mindst skulde være 3 Rbmk., vil saaledes ventelig blive ansat saa lavt, at selv de mindste Landbrugere ville føle Jnteresse for at slutte sig til dette fælledsnyttige Foretagende. Jndbydelsen har allerede i den Grad vundet Anklang, at flere have tegnet sig for indtil 10 Rbdlrs. aarlig Contingent. (Aalb. Av.) Efter hvad vi nærmere have erfaret, – hedder det i Dagen for 2den d. M. - maae vi aldeles tilbagekalde den den 1ste d. M. meddeelte Formodning om, at Jomfr. Grahn ikke skulde have forladt Paris og begivet sig til St. Petersborg. Efter hendes egen Skrivelse fra St. Petersborg, var hun den 24de Decbr. f. A. i Selskab med sin Moder afreist fra Paris og kom 3 Uger efter til St. Petersborg, hvor hun var engageret under meget gunstige Betingelser. Hun optraadte i Balletten Griselda og vandt et glimrende Bifald; den keiserlige Familie lod hende kalde til dens Loge, hvor hun maatte møde i sit Costume, inden hun havde kunnet faae Tid til at omklæde sig. Majestæterne overøste hende med Bifaldsyttringer og skjænkede hende, saaledes som vi tidligere have berettet, som et Beviis paa deres Tilfredshed et kostbart Diamantsmykke. Destoværre paadrog hendes Anstrængelser og Uvanthed til det strenge Clima hende en meget heftig Forkjølelse; hun spyttede Blod og blev af den keiserlige Livlæge, der behandlede hende, paasat 16 Jgler paa Brystet. Det er derfor, desto værre, ikke usandsynligt, at hun har maattet bukke under for Sygdommen, nu da hun efter mange Aars Kamp og Savn skulde til at høste Frugten af sin Udholdenhed. At Aalborg, Avis har kunnet være den første til at meddele den sørgelige Efterretning om hendes Dødsfald, som efter det ovenfor Berettede ikke længer er usandsynligt, lader sig let forklare deraf, at vor Kunstnerinde stod i Correspondence med en Beslægtet, der er bosat i hiin Egn i Jylland. Hvordan - spørger en svensk Correspondent i den nu indgaaede Rheinische Zeitung - tænker det unge eller nye skandinaviske Forbund sig egentligen Statens Forvaltning Paa trende Maader, som et eneste Monarki med Constitution som den norske, eller som en Føderation, eller som et Forbund, hvor hver Stat beholder sin egen Forfatning Skulde der danne sig et eneste Monarki af alle tre Riger, endnu nærmere forenet end ved Calmar-Unionen, saa vilde der naturligviis være et Dynasti formeget. Det ligger vel indenfor Mulighedens Beregning, at et Dynasti tidlig eller seent kan ophøre ved Arvefølgens Ophør, Frasigelse o. s. v.; men disse Muligheder ligge dog meget fjerne, da et heelt Dynasti, Regent og Tronarvinger saa skulde abdicere, og i Sverrig saavelsom i Danmark, hvor ogsaa den qvindelige Linie har Arveret, er hverken Frygten for eller Haabet og Dynastiets Afgang, tilstede. Dersom man vilde indrømme et Valg mellem begge Dynastierne, saa vilde det svenske Dynasti - det nøder Sandheden og min faste Overbeviisning mig til at tilstaae – erholde et afgjort Fortrin hos dem, som ønske et eneste skandinavisk Monark, selv blandt Danske, hvor stor Agtelse de end nære for den regierende Konges Personlighed. Men netop det Fjerne ved disse Eventualiteter giør, at kun nogle Faa ere for et eneste skandinavisk Monarki, men de Fleste for en Føderation, et Statsforbund omtrent som det tydske Forbund (?). Derhen ere deres Ønsker, deres Sympathi og Stræben rettede.